CELEX: 62007CN0555
Language: el
Date: 2007-12-13 00:00:00
Title: Υπόθεση C-555/07: Αίτηση για την έκδοση προδικαστικής αποφάσεως, την οποία υπέβαλε το Landesarbeitsgericht Düsseldorf (Γερμανία) στις 13 Δεκεμβρίου 2007 — Seda Kücükdeveci κατά Swedex GmbH & Co. KG

29.3.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 79/12
            
         Αίτηση για την έκδοση προδικαστικής αποφάσεως, την οποία υπέβαλε το Landesarbeitsgericht Düsseldorf (Γερμανία) στις 13 Δεκεμβρίου 2007 — Seda Kücükdeveci κατά Swedex GmbH & Co. KG
   (Υπόθεση C-555/07)
   (2008/C 79/21)
   Γλώσσα διαδικασίας: η γερμανική
   Αιτούν δικαστήριο
   Landesarbeitsgericht Düsseldorf
   Διάδικοι στην υπόθεση της κύριας δίκης
   
      Ενάγουσα και εφεσίβλητη: Seda Kücükdeveci
   
      Εναγομένη και εφεσείουσα: Swedex GmbH & Co. KG
   Προδικαστικά ερωτήματα
   
               1)
            
            
               
                           α)
                        
                        
                           Παραβιάζει εθνική νομοθετική διάταξη, σύμφωνα με την οποία οι προθεσμίες καταγγελίας που πρέπει να τηρήσει ο εργοδότης παρατείνονται βαθμιαίως καθόσον αυξάνει η διάρκεια της απασχολήσεως, πλην όμως δεν λαμβάνονται υπόψη οι χρονικές περίοδοι απασχολήσεως του εργαζομένου πριν από τη συμπλήρωση του 25ου έτους της ηλικίας, την κοινοτικού δικαίου απαγόρευση της διακρίσεως λόγω ηλικίας, ήτοι το πρωτογενές δίκαιο της ΕΚ ή την οδηγία 2000/78/ΕΚ, της 27ης Νοεμβρίου 2000 (1);
                        
                     
                           β)
                        
                        
                           Μπορεί να δικαιολογηθεί το γεγονός ότι ο εργοδότης σε περίπτωση καταγγελίας της σχέσεως εργασίας νεαρότερων εργαζομένων υποχρεούται στην τήρηση μόνο μίας βασικής προθεσμίας καταγγελίας λόγω του ότι ο εργοδότης έχει επιχειρησιακό συμφέρον — το οποίο θίγεται από μεγαλύτερες προθεσμίες καταγγελίας — να υφίσταται ελαστικότητα όσον αφορά τη διαχείριση του προσωπικού που απασχολεί και οι νεαρότεροι εργαζόμενοι δεν τυγχάνουν της προστασίας αυτής όσον αφορά την υπόσταση της εργασιακής τους σχέσης και τα σχέδιά τους (που παρέχεται με τις μεγαλύτερες προθεσμίες καταγγελίας στους μεγαλύτερης ηλικίας εργαζομένους), για παράδειγμα, διότι απαιτείται από αυτούς, ενόψει της ηλικίας τους και/ή των μικρότερων κοινωνικών, οικογενειακών και ιδιωτικών υποχρεώσεών τους, μεγαλύτερη επαγγελματική και προσωπική ελαστικότητα και κινητικότητα;
                        
                     
         
               2)
            
            
               Σε περίπτωση καταφατικής απαντήσεως στο ερώτημα 1α και αρνητικής απαντήσεως στο ερώτημα 1β:
               Στο πλαίσιο διαφοράς μεταξύ ιδιωτών, οφείλει το δικαστήριο κράτους μέλους να μην εφαρμόσει τη νομοθετική διάταξη που αντίκειται σαφώς στο κοινοτικό δίκαιο ή οφείλει να λάβει υπόψη την εμπιστοσύνη την οποία έχουν οι υποκείμενοι στις διατάξεις στην εφαρμογή των ισχυόντων εθνικών νόμων, υπό την έννοια ότι το εθνικό δίκαιο δεν θα εφαρμοστεί αφού πρώτα υπάρξει απόφαση του Ευρωπαϊκού Δικαστηρίου για την επίμαχη ή για μία κατ' ουσίαν όμοια διάταξη;
            
         
      (1)  ΕΕ L 303, σ. 16.